รัฐบาลไทย-ข่าวทำเนียบรัฐบาล-ผู้ว่าฯ ลำปาง เผย ฝ่ายปกครองจังหวัดลำปางสนธิกำลังเจ้าหน้าที่ตำรวจ ลุยกวาดล้างจับกุมร้านจำหน่ายบุหรี่ไฟฟ้ากลางเมืองลำปาง เปิดปฏิบัติการ (Kick off) ตามนโยบายจัดระเบียบสังคมฯ
วันศุกร์ที่ 3 พฤศจิกายน 2566
03/11/2566
ผู้ว่าฯ ลําปาง เผย ฝ่ายปกครองจังหวัดลําปางสนธิกําลังเจ้าหน้าที่ตํารวจ ลุยกวาดล้างจับกุมร้านจําหน่ายบุหรี่ไฟฟ้ากลางเมืองลําปาง เปิดปฏิบัติการ (Kick off) ตามนโยบายจัดระเบียบสังคมฯ
ผู้ว่าฯ ลําปาง เผย ฝ่ายปกครองจังหวัดลําปางสนธิกําลังเจ้าหน้าที่ตํารวจ ลุยกวาดล้างจับกุมร้านจําหน่ายบุหรี่ไฟฟ้ากลางเมืองลําปาง เปิดปฏิบัติการ (Kick off) ตามนโยบายจัดระเบียบสังคมและปราบปรามผู้มีอิทธิพล กําชับดําเนินการตามกฎหมายอย่างเคร่งครัด
ผู้ว่าฯ ลําปาง เผย ฝ่ายปกครองจังหวัดลําปางสนธิกําลังเจ้าหน้าที่ตํารวจ ลุยกวาดล้างจับกุมร้านจําหน่ายบุหรี่ไฟฟ้ากลางเมืองลําปาง เปิดปฏิบัติการ (Kick off) ตามนโยบายจัดระเบียบสังคมและปราบปรามผู้มีอิทธิพล กําชับดําเนินการตามกฎหมายอย่างเคร่งครัด เพื่อกวาดล้างสิ่งผิดกฎหมายให้หมดไปจากเมืองลําปาง
เมื่อวันที่ 2 พ.ย. 66 นายชัชวาลย์ ฉายะบุตร ผู้ว่าราชการจังหวัดลําปาง เปิดเผยว่า ฝ่ายปกครองจังหวัดลําปาง บูรณาการร่วมกับเจ้าหน้าที่ฝ่ายปกครองอําเภอเมืองลําปาง และเจ้าหน้าที่ตํารวจภูธรเขลางค์นคร นํากําลังชุดปฏิบัติการพิเศษฝ่ายปกครอง ลงพื้นที่จับกุมร้านค้าลักลอบจําหน่ายบุหรี่ไฟฟ้า อุปกรณ์ และน้ํายาบุหรี่ไฟฟ้า ในพื้นที่กลางเมืองลําปาง เปิดปฏิบัติการ (Kick off) ตามนโยบายจัดระเบียบสังคมและปราบปรามผู้มีอิทธิพล พร้อมจับกุมผู้ต้องหา 2 ราย และของกลางได้จํานวนมาก อีกทั้งยังกําชับการดําเนินการตามกฎหมายอย่างเคร่งครัดเพื่อกวาดล้างสิ่งผิดกฎหมายให้หมดไปจากเมืองลําปาง
นายชัชวาลย์ ฉายะบุตร ผู้ว่าราชการจังหวัดลําปาง กล่าวว่า สืบเนื่องจากที่ทําการปกครองจังหวัดลําปางได้รับแจ้งจากประชาชนพลเมืองดีในพื้นที่ว่า มีผู้เช่าห้องแถวอาคารพาณิชย์แห่งหนึ่งได้มีการลักลอบจําหน่ายบุหรี่ไฟฟ้าแบบเปิดเผยอย่างไม่เกรงกลัวกฎหมาย อีกทั้งยังมีเด็กและเยาวชน นักเรียนนักศึกษา เข้าไปซื้อบุหรี่ไฟฟ้า อุปกรณ์และน้ํายาบุหรี่ไฟฟ้าเป็นจํานวนมากตลอดเวลากลางวันและกลางคืน ซึ่งหลังจากได้รับแจ้งเหตุดังกล่าว ตนจึงได้สั่งการให้ชุดปฏิบัติการพิเศษฝ่ายปกครองจังหวัดลําปาง ร่วมกับชุดปฏิบัติการพิเศษอําเภอเมืองลําปาง และเจ้าหน้าที่ตํารวจภูธรเขลางค์นคร ออกลงพื้นที่ตรวจค้นทันที โดยเมื่อวานนี้ (1 พ.ย. 66) เวลา 17.45 น. นําโดย นายประสงค์ หล้าอ่อน ปลัดจังหวัดลําปาง นายทวีศักดิ์ คําบรรจง ป้องกันจังหวัดลําปาง ปลัดอําเภอ และสมาชิกกองกําลังอาสารักษาดินแดน (อส.) ดําเนินการเข้าจับกุมร้าน “VMC HUB” ตั้งอยู่ที่ ถ.สุขสวัสดิ์ 4 ต.พระบาท อ.เมืองลําปาง ผลการปฏิบัติสามารถจับกุมผู้ต้องหาได้ 2 ราย โดยยึดของกลางบุหรี่ไฟฟ้าและอุปกรณ์บุหรี่ไฟฟ้า ได้จํานวน 1,924 ชิ้น ประกอบด้วย เครื่องบุหรี่ไฟฟ้า 468 ตัว น้ํายาบุหรี่ไฟฟ้า 131 ขวด หัวพอตบุหรี่ไฟฟ้า 1,307 หัว และคอยล์บุหรี่ไฟฟ้า 18 ตัว รวมทั้งเงินสด จํานวน 17,523 บาท พร้อมแจ้งข้อกล่าวหา ก่อนนําตัวส่งสถานีตํารวจภูธรเขลางค์นครเพื่อดําเนินคดีต่อไป
“การจําหน่ายบุหรี่ไฟฟ้าเป็นการละเมิดกฎหมาย อันเป็นความผิดตามมาตรา 242 ตามมาตรา 246 วรรคแรก แห่งพระราชบัญญัติศุลกากร พ.ศ. 2560 ซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของ และขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า ฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า และมีความผิดตามมาตรา 56 ตาม พ.ร.บ.คุ้มครองผู้บริโภค (ฉบับที่ 4) พ.ศ. 2562 มีโทษจําคุกไม่เกิน 3 ปี หรือปรับไม่เกิน 600,000 บาท หรือทั้งจําทั้งปรับ” นายชัชวาลย์ฯ กล่าวเพิ่มเติม
นายชัชวาลย์ ฉายะบุตร ผู้ว่าราชการจังหวัดลําปาง กล่าวในช่วงท้ายว่า การปฏิบัติการดังกล่าว นับเป็นการเปิดปฏิบัติการ (Kick off) ตามนโยบายจัดระเบียบสังคมและปราบปรามผู้มีอิทธิพล ยกระดับการจัดระเบียบสังคมและปราบปรามผู้มีอิทธิพลของจังหวัดลําปาง ตามนโยบายของนายอนุทิน ชาญวีรกูล รัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําถึงทุกจังหวัดทั่วประเทศ มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง ตามพันธกิจของกระทรวงมหาดไทย ในการ “บําบัดทุกข์ บํารุงสุข” ให้กับพี่น้องประชาชน จึงขอประชาสัมพันธ์ไปยังพี่น้องประชาชนและทุกคนในสังคมไทย หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง